Mill-Prokuratur Fratellanza taċ-Ċintura Kont qed narma l-altar tal-kurċifiss bħala preparazzjoni għall-festa lill-Madonna taċ-Ċintura tas-sena 1971. Kont ukoll għadni fl-ewwel sena tiegħi li kont ġejt magħżul bħala prokuratur ta' l- istess Fratellanza waqt konsulta li kienet inżammet apposta fis-Sala Parrokkjali tal-Gudja. F'ħin minnhom daħal fil- Knisja saċerdot pjuttost qsajjar u wara li għamel xi talb quddiem Ġesti Sagramentat resaq lejja, u mingħajr ma nduna li jien ma kontx is-Sagristan, qalli li huwa kien ġie msejjaħ biex jiġi Kappillan fil-Gudja. Niftakar li kont għidtlu Allura x'int tistenna biex tiġi, diġà ilna sitt xhur mingħajr Kappillan'. Għidtlu hekk mhux għaliex Dun Karm Farrugia ma kienx qed jaqdi l-kariga ta' Viċi Kappillan tajjeb, imma għaliex Dun Karm ma riedx jibqa' kappillan tal-Gudja u dan kien stqarruli hu. Dun Vincenz qalli li qed jaħsibha (bħal donnu kienu tawh idea ħażina fuqna l-Gudjani), infatti staqsieni jekk kontx naf b'xi nies Gudjani li kienu jinsabu l-ħabs. Ma kontx weġibtu għad- domanda tiegħu imma staqsejtu biss minn fejn kien, u b'nofs daħka qalli li kien minn Bormla. Wara ftit taż-żmien minn din l-ewwel laqgħa bejnietna, jidher li ddeċieda u ħa l-pussess fuq il-parroċċa tagħna. Bħala proċedura l-Banda tagħna wasslitu sal-Knisja għaċ-Ċerimonja tal- pussess u l-Banda La Stella wasslitu lura lejn id-dar tiegħu wara ċ-ċerimonja. Aktar ma għadda ż-żmien, aktar Dun Vincenz wera li kien saċerdot eżemplari u mimli żelu għall-missjoni li kienet ġiet fdata f'idejh. Kellu tbissima għal kulħadd, imma kunfidenzi ma' ħadd, anzi meta titkellem miegħu kien 'iġiblek sudizzjoni'. Kien iħobb jinnota li matul il- ħmistax-il sena li dam fostna kien. hawn żgħażagħ li kien magħhom meta għamlu l-Griżma ta' l-Isqof u kien ukoll magħhom waqt is- sagrament taż-żwieġ. Dun Vincenz kien ukoll li wassal liż- żewġ fratellanzi tal-Parroċċa tagħna għal ftehim dwar l-armar ta' l-altari fil-festi taċ-Ċintura u tar-Rużarju. Fl-aħħar snin ta' l-inkarigu tiegħu bħala Kappillan tal-Gudja kien qam ftit taċ-ċaqliq fil-festa titulari għaliex xi partitarji tal- Każin La Stella kienu jkantaw li lil Santa Marija ħaduha huma u li kienet tagħhom biss u r-risposta ta' xi membri ta' l-Għaqda tagħna kienet tkun li Santa Marija ta' kulħadd. Ħwejjeġ li meta nħarsu lejhom illum jaqbdek id- daħk imma Dun Balzan kien jinkwieta jara hekk, u l-aħħar omelija tiegħu qabel telaq lejn iż- Żurrieq kienet li jekk ma noqogħdux attenti, fi żmien mhux il-bogħod, fil-Gudja kien se jkun hawn inkwiet kbir. Spiritwalment Dun Balzan ħadem ħafna fostna l-Gudjani u kien ta' sikwit iżur l-għaqdiet reliġjużi u jara l-progress li jkunu qed jagħmlu. Kollox fuq kollox ma naħsibx li Dun Balzan kien imdejjaq fostna, għaliex dam hawn 15-il sena. Fil-Gudja huwa kien tilef lil missieru Ġużeppi, u kien laħaq Arċipriet taż-Żurrieq f'Ottubru 1986 fejn miet f'Ottubru tas-sena 1988. Matul it-triq tal-funeral tiegħu għaċ-Ċimiterju ta' l-Addolorata, il-kadavru tiegħu għaddewh mill- Gudja, fejn il-poplu Gudjan tah l-aħħar tislima li tant u tant kienet tixraqlu. Agħtih Mulej il-mistrieħ ta' dejjem.